Ιερά Μητρόπολις Λαοδικείας

Η Ιερά Μητρόπολις Λαοδικείας είναι μια από τις παλαιότερες επισκοπές της Ορθόδοξης Εκκλησίας. Έδρα της ήταν η Λαοδίκεια (Λαοδίκεια ἐπὶ τῷ Λύκῳ) στα σύνορα της Καρίας και της Λυδίας στη Μικρά Ασία (κοντά στο σημερινό χωριό Eskihisar του Ντενιζλί στην Τουρκία).

Η επισκοπή εξέλιπε τον 16ο αιώνα και ο τίτλος του «Μητροπολίτου Λαοδικείας, υπερτίμου και εξάρχου Φρυγίας» εξακολουθεί να δίνεται από το Οικουμενικό Πατριαρχείο σε τιτουλάριους Μητροπολίτες του. 

Από τον Αύγουστο του 2018 τον τίτλο φέρει ο Θεοδώρητος (Πολυζωγόπουλος).

Ιστορικά στοιχεία
Ο Επαφράς, μαθητής του αποστόλου Παύλου, αναφέρεται ότι εισήγαγε τον Χριστιανισμό στη Λαοδίκεια, στη μεγάλη εβραϊκή κοινότητα της οποίας διαδόθηκε πολύ νωρίς και η πόλη έγινε έδρα επισκοπής. Η Λαοδίκεια υπήρξε και μία από τις Επτά Εκκλησίες της Αποκάλυψης. Η προς Κολοσσαείς Επιστολή αναφέρει τη Λαοδίκεια ως μια από τις κοινότητες, που ενδιαφέρουν τον Απόστολο ΠαύλοΠρος Κολοσσαείς β΄ 1. Εκεί αναφέρει τον Επαφρά, στον οποίο στέλνει χαιρετισμούςΠρος Κολοσσαείς δ΄ 1 και ζητά να διαβαστεί δημόσια η επιστολή του στη Λαοδίκεια. Μερικά ελληνικά χειρόγραφα της Πρώτης προς Τιμόθεο επιστολής τελειώνουν με τις λέξεις: «Γράφτηκε στη Λαοδίκεια, μητρόπολη Φρυγίας Πακατιανής»Sophrone Pétridès, "Laodicea" in Catholic Encyclopedia (New York 1910).

Στα μέσα του 4ου αιώνα πραγματοποιήθηκε στη Λαοδίκεια τοπική Σύνοδος, η οποία υιοθέτησε μια σειρά από κανονικές διατάξεις.

 Επισκοπικός κατάλογος 
+  Όνομα  Έτη  Σημειώσεις ΆρχιπποςΠρος Κολοσσαείς δ΄ 17  1ος αιώνας  ΝυμφάςConstitutiones Apostolorum 7:46   ΔιοτρεφήςΓ΄ Ιωάννου 9   Σάγαρις  ~ 166  μάρτυς Σισίνιος Α΄   αναφέρεται στις Πράξεις του μάρτυρα Αγίου Αρτέμωνα Νουνέχιος  ~ 325  αναφέρεται στη Σύνοδο της Νίκαιας Ευγένιος   Κεκρόπιος  ; – 351  Αρειανός, κατόπιν Νικομηδείας Κριτωνιανός  ~ 451  συμμετείχε στη Δ΄ Οικουμενική Σύνοδο Πέτρος  7ος-8ος αιώνας  Ευστάθιος  β΄ μισό 8ου αιώνα  Ιωάννης  β΄ μισό 9ου αιώνα  Σισίνιος Β΄  ~ 869  συμμετείχε σε Σύνοδο στην Κωνσταντινούπολη Αναστάσιος  10ος-11ος αιώνας  Συμεών  10ος-11ος αιώνας  από Νέων Πατρών Βασίλειος  β΄ μισό 11ου αιώνα  Μιχαήλ  β΄ μισό 11ου αιώνα  Θεόδωρος  ~ 1226  Μακάριος  ~ 1400  Πέτρος  ~ 1570  Νικηφόρος Χαρτοφύλαξ  1617/20; – 14 Οκτωβρίου 1628 †  Γρηγόριος Βατοπεδινός  ~ 1678  Παρθένιος Νεμπόζα  1691 – 21 Ιουνίου 1701  κατόπιν Αζόβου Γρηγόριος (Ξένος)  Φεβρουάριος 1792 – 11 Μαρτίου 1812 †  Ακάκιος (Παλλάδης)  26 Απριλίου 1814 – 1859 †  Σωφρόνιος  Νοέμβριος 1840 – 7 Μαρτίου 1847  κατόπιν Αγχιάλου Στέφανος (Κοβάσεβιτς)  15 Αυγούστου 1851 – 1854  καθαιρέθηκε Μελέτιος  28 Απριλίου 1858 – 21 Ιουνίου 1869  κατόπιν Σταγών Παρθένιος (Προδρομίδης)  2 Φεβρουαρίου 1871 – 25 Ιουνίου 1880  κατόπιν Πισιδίας Δωρόθεος (Γεωργιάδης)  1 Ιανουαρίου 1928 – 12 Μαρτίου 1946  κατόπιν Πριγκηποννήσων Μάξιμος (Γεωργιάδης)  9 Ιουνίου 1946 – 10 Δεκεμβρίου 1979 †  Ιάκωβος (Σωφρονιάδης)  25 Δεκεμβρίου 1987 – 13 Ιουλίου 2002  κατόπιν Πριγκηποννήσων Θεοδώρητος (Πολυζωγόπουλος)  29 Αυγούστου 2018 – σήμερα  από Ναζιανζού

Παραπομπές

 Πηγές 





Λαοδικειας